Lourdes Auzmendi

Lourdes Auzmendi Aierbe (Ataun, Gipuzkoa, 1956) itzultzailea, interpretea eta politikaria da. Eusko Jaurlaritzako Hizkuntza Politikarako sailburuorde izan zen 2010eko martxotik 2012ko abendura.Nerea AZURMENDI: «Lourdes Auzmendi, una larga trayectoria como traductora», Diario Vasco, 2010-03-31.

 Bizitza 

Hamabi senideren artean gazteena,Xabier EUZKITZE eta beste: Lourdes Auzmendiri egindako elkarrizketa, ETB 1eko Anitzele telebista saioa, 2011-12-15. Euskadiko Ezkerreko zuzendarietakoa izandako Martin Auzmendiren arreba da.David GUADILLA: «La ex compañera de 'Pertur' será la directora de Promoción del Euskera del Gobierno Vasco», Diario Vasco, 2009-06-03. Familia eta herri guztiz euskaldunean hazi zenez, txikitan gaztelaniaz ez zekien mintzatzen. Herriko eskolako maistrak gogor zigortzen zuen horregatik, eta hamaika urte zituela gurasoek Donostiako moja jesuiten kolegiora —Gipuzkoako burgesiaren alabak biltzen zituen ikastetxera— bidali zuten barneko ikasle, gaztelaniaz ikas zezan. Filosofia eta Itzulpengintza ikasiko zuen gero.

Frankismoaren garaian etakide izana, Perturren bikotekide zen, ETA (pm)-ko buruzagi hori desagertu zenean (1976); geroztik, Pertur hil izana leporatzen dio ETAri Auzmendik. 1970eko hamarkadaren bukaeran, Zeruko Argiako kazetari izan zen. Gero Euskadi Irratian ere aritu zen kazetari. Yoyes adiskide mina zuen; ETAk hura hil zuenean (1986) Auzmendi jota geratu zen, eta, albistegietako aurkezle izatearen estresari aurre egin ezinda, Euskadi Irratia utzi eta itzulpengintzari heldu zion.

1987an, EIZIEren (Euskal Itzultzaile, Zuzentzaile eta Interpreteen Elkartea) sortzaileetako bat izan zen, eta elkarte horretako lehendakari ere bai aldi batez. 2001etik 2017. urtera bitartean Euskal Herriko Unibertsitatean irakasle aritu zen lanean, Itzulpengintzako lizentziaturan.II Hiritar Digitalen Nazioarteko Kongresuko Hizlariak. Euskal komunitate zientifikoaren Inguma datu-basean, berak sorturiko 25 lan baino gehiago bildu dira.Lourdes Auzmendiren produkzioa Inguma datu-basearen arabera (>25 produktu).

2004an, Aldaketa, Cambio por Euskadi plataforma sortzeko manifestuaren sinatzaileetako bat izan zen Lourdes Auzmendi. 2009ko Eusko Legebiltzarrerako hauteskundeetan, plataforma horrek Patxi López hautagaiaren alde egin zuen; hautagai horrek hauteskundeak irabazita, Eusko Jaurlaritzak Euskara Sustatzeko zuzendari izendatu zuen Auzmendi, Ramon Etxezarretak zuzendutako Hizkuntza Politikarako Sailburuordetzaren barruan. 2010eko martxoan, Etxezarretak dimisioa eman zuenean, Auzmendi izendatu zuten sailburuorde.Agurtzane SOLABERRIETA: «Lourdes Auzmendi izendatu du Jaurlaritzak Hizkuntza Politikarako sailburuorde», Berria, 2010-03-31.

2024ko abendutik UZEIko lehendakaria da.

Euskarara itzuli duen azken liburua (Koldo Bigurirekin batera)  idazle italiarraren Gaua harago bultzatuz (Igela argitaletxea, 2025) izan da.

 Erreferentziak 

Kategoria:Gipuzkoako politikariak
Kategoria:Emakume itzultzaileak
Kategoria:Euskal Herriko itzultzaileak
Kategoria:Ataundarrak
Kategoria:Etakideak
Kategoria:Eusko Jaurlaritzako Hizkuntza Politikarako Sailburuordetza
Kategoria:Euskal Herriko Unibertsitateko irakasleak
Kategoria:Interpreteak
Kategoria:XX. mendeko emakumeak
Kategoria:XXI. mendeko emakumeak
Kategoria:Emakume politikariak